Microsoft renunță oficial la Windows 11 SE, versiunea gândită pentru școli, laptopuri și dispozitive mai ieftine
Windows 11 SE a fost prezentat inițial ca un răspuns direct la Chrome OS, o ediție a sistemului de operare adaptată pentru mediul educațional și pentru dispozitive low-cost. Promitea o experiență simplificată, bazată în mare parte pe aplicații web și procesare în cloud, cu un ecosistem controlat strict de Microsoft. Dar, după doar câțiva ani, compania a decis să oprească suportul pentru acest produs.